Súradnice: 48°10′26″S 17°04′26″V﻿ / ﻿48,17398°S 17,07400°V﻿ / 48.17398; 17.07400

**Červený most** je železničný most v Bratislave, ktorý preklenul Mlynskú dolinu. Je rozoznateľný podľa zreteľného červeného náteru a bol vybudovaný v roku 1848 ako súčasť železničnej trate Gänserndorf – Marchegg – Bratislava a pôvodne bol jednokoľajový a postavený z červených tehál. Do súčasného stavu bol vybudovaný v roku 1948. Most preklenuje mestskú komunikáciu, chodník pre chodcov a cyklistov, potok Vydrica s priľahlým údolím toku.

Dejiny
------

Je najvčším železničným mostom na najstaršej parostrojnej železnici na území Slovenska. Bol postavený v rokoch 1845 - 1848 ako jednokoľajový železničný most. Bol súčasťou výstavby Uhorskej centrálnej železnice z Gänserndorfu cez Marchegg do Bratislavy. Hlavným inžinierom mosta bol Jozef Bayer. 

Pozostával z deviatich polkruhových tehových klenieb výraznej červenej farby (odtiaľ pôvod názvu "Červený most"). Prvá klenba (z lamačskej strany) mala svetlosť 10,7 m a premosťovala cestu vedúcu k Železnej studničke. Zvyšných osem klenieb (so svetlosťou 15,85 m) preklenovalo údolie.

K zdvojkoľajneniu 215 m dlhého a 17 m vysokého, pôvodne tehlového mosta prišlo v roku 1881.

Ďalšia rozsiahlejšia rekonštrukcia mostu prebiehla pod dohľadom ČSD v roku 1935 a spočívala v sanácii muriva a zosilnení klenieb železo-betónovým plášťom. 

Ustupujúca nemecká armáda vyhodila most do vzduchu 4. apríla 1945. Z mostu sa zachovalo len torzo krajnej opory mostu zo strany blžšie k Bratislave a od 29. apríla 1986 je zaradená v zozname chránených technických pamiatok. 

* Fragment piliera z roku 1848 (technická pamiatka)Fragment piliera z roku 1848 (technická pamiatka)
* Fragment piliera z roku 1848 (technická pamiatka)Fragment piliera z roku 1848 (technická pamiatka)
* Fragment piliera z roku 1848 (technická pamiatka)Fragment piliera z roku 1848 (technická pamiatka)

Hneď po vojne obyvatelia Bratislavy (za pomoci Červenej armády) vybudovali v priebehu siedmich dní na mieste jednokoľajové provizórium z dreva.

Výstavba finálnej (dnešnej) podoby mosta sa uskutočnila v rokoch 1946 - 1948 a to na základe projektu Dr. Ing. Arpáda Tesára, pracovníka mostnej skupiny Riaditeľstva štátnych železníc v Bratislave. Mostné piliere sú postavené zo železo-betónu a sú obloženékamenným obkladom. Oceľovú mostnú konštrukciu vyrobila a na mieste zmontovala mostáreň Škodových závodov v Plzni. Má hmotnosť 1122 ton. Reflektujúc jeho pôvodné pomenovanie, bol novovybodovaný most natretý výraznou červenou farbou.

Pri Červenom moste sa nachádza železničná zastávka Bratislava-Železná studienka, ktorá je súčasťou železničnej trate Bratislava – Marchegg, po ktorej 20. augusta 1848 prišiel do Bratislavy prvý vlak z Viedne, ťahaný parnou lokomotívou. Trať umožnila napojenie Bratislavy na rozvíjajúci sa železničný systém v Európe.

Dopravné spojenie
-----------------

* Partizánska lúka
	+
* Červený most
	+ 
	+
* Bratislava-Železná studienka
	+ (stav k 13. februáru 2023)

Galéria
-------

* 
* 
* 
* 
* 
*

Referencie
----------

1. ↑  KOŽUCH, Miroslav. *Po stopách dopravných stavieb 2: Červený most v Bratislave* [online]. veterany.eu, 2012-02-28, [cit. 2021-07-15]. Dostupné online.
2. 1 2   *Mosty na trati Marchegg (ÖBB) - Devínska Nová Ves - Bratislava* [online]. rail.sk, [cit. 2020-11-14]. Dostupné online.
3. ↑  Ing. Martin Hukel, Ing. Juraj Dolnák, PhD.. Posúdenie železničných oceľových mostov v Bratislave. *ASB.sk* (Bratislava: JAGA GROUP), 2014-08-27. Dostupné online [cit. 2021-07-19].
4. ↑  PAULÍK, Peter. *MOSTY na území Slovenska*. [s.l.] : JAGA group, 2012. 258 s. ISBN 978-80-8076-103-5. S. 56.
5. ↑   *Dopravný podnik Bratislava* [online]. Bratislava: Dopravný podnik Bratislava, [cit. 2022-04-08]. Dostupné online.
6. ↑   Bratislava : Cestovné poriadky. *imhd.sk* (Bratislava: mhd.sk). Dostupné online [cit. 2022-04-08].
7. ↑   *Cestovné poriadky prímestskej autobusovej dopravy - ARRIVA Bratislava* [online]. arriva.sk, [cit. 2022-06-26]. Dostupné online.
8. ↑  Total Avengers s.r.o.. *Cestovné poriadky* [online]. idsbk.sk, [cit. 2022-06-26]. Dostupné online.

Pozri aj
--------

* Technické pamiatky Mlynskej doliny

Iné projekty
------------

Commons
* Spolupracuj na Commons Commons ponúka multimediálne súbory na tému **Červený most**

Externé odkazy
--------------


|  |  |
| --- | --- |
| Portal | Bratislavský portál |

* Podrobné informácie o Červenom moste